text: ثلاث نصائح للاستفادة من القراءة
text: #000001
text: اقرأ مقالي: ملاحظات عن تعلم الكتابة
text: #000003
text: القراءة الكثيفة بحد ذاتها مانها طريقة سحرية لحتى تصير كاتب أحسن أو لحتى تتعلم أساليب كتابية جديدة، وحتى لو قلت انو "لازم تقرأ بهدف" ما رح يكون الكلام واضح تماماً لانو بكتير من الاحيان الناس يلي بتحتاج هالنصيحة مارح يكون عندها فكرة شو هو هاد الهدف يلي لازم يقرأو مشانو لحتى يحققو فائدة من القراءة.
text: #000004
text: لهيك، هي تلت أهداف بتقدر تقرأ النص وانت حاططها ببالك وتستفيد منه لحتى تكسب خبرة أكبر. طبعاً في أهداف تانية وأساليب تانية لتشوف النص من خلالها، بس هالتلت أساليب برأيي بيعملو تأثير كبير عالطريقة يلي بتفكر فيها بالقراءة وبيخلوك تستفيد من القراءة أكتر.
text: #000005
text: فيك تفكر بهالاساليب التلاتة على أنها هرم،
text: #000006
text: على سبيل المثال، لو كنت عم تقرأ مقال عن التسويق الهرمي، فالفائدة المباشرة الحرفية من هالمقال هية كالتالي:
text: #000008
text: "الكاتب عم يحكي عن مشكلة انتشار التسويق الهرمي بين الناس رغم انها عملية نصب معروفة"
text: #000009
text: كل ما قدرت توصف المعلومات يلي قدرت تستخلصها من هاد المقال، كل ما صارت فائدتك من هالنص اكبر، الكاتب العادي لازم يكون على الاقل قادر على فهم النص بالكامل واستخلاص الشي المهم منو.
text: #000010
text: المرحلة التانية من الهرم هية انك تفهم توجه الكاتب خلال هالنص والطريقة يلي عم يستخدمها ليوصل المعلومة
text: #000011
text: على سبيل المثال، ممكن نقول بحالة المقال السابق نفسو انو:
text: #000012
text: "الكاتب هاد حابب يساعد الناس لتعرف ليش هالنوع من التجارات دائماً بينتهي بالنصب ومركّز على تبسيط هالشي للقارئ بأنّه عم يعرض الموضوع من نظرة الناس يلي موجودين بقمّة الهرم"
text: #000013
text: كل ما قدرت تحدد أكتر شو التوجه تبع النص يلي عم تقراه، وشو الكاتب عم يحاول يعمل كل ما استفدت من النص اكتر
text: #000014
text: الموضوع هون مو مرتبط بالمعلومات المسرودة نفسها وانما بيرتبط بترتيب المعلومات والصياغة يلي عم يعتمدها الكاتب لحتى يوصل أفكارو.
text: #000015
text: راس الهرم والطبقة الأخيرة هون هية فهم طريقة تفكير الكاتب وطريقة شغلو على هاد النص
text: #000016
text: على سبيل المثال بالنسبة لنفس المقال السابق، ممكن تقول شي متل:
text: #000017
text: "الكاتب هاد بالعادة بيحط أمثلة مجازيّة كتير ودائما بيشوف الموضوع على انو مشكلة ولازم يحكي عن حلها وهالشي واضح من أسلوبو بعرض النقاط وانواع الأدلة يلي بيستخدمها لحتى يثبت كل نقطة"
text: #000018
text: كل ما قدرت تحدد أكتر شو الأساليب يلي بيستخدمها الكاتب بالكتابة وشو الطريقة يلي بيوصل فيها معلوماتو بتقدر تفهم أكتر شو الشي يلي بيخلي النص تبعو سيء او جيد، بتقدر تفهم كمان شو يلي بيعجبك أو ما بيعجبك بأسلوب كتابته بوضوح اكتر، وبتقدر تفهم شو نوعية الأخطاء يلي وقع فيها بالنص بطريقة اوضح، وكيف وقع فيها، وكيف بتقدر تتفاداها انت بالمستقبل.
text: #000019
text: بالمختصر، لازم تشوف النص من زوايا مختلفة لحتى تقدر تحقق من قراءتو استفادة عالية، مو بالضرورة تعيد قراءة النص تلت او اربع مرات لحتى تستخلص هالجوانب، بتقدر من اول مرة انك تستنتج كل هالافكار لو كنت مركز فعلاً على انك تلاقيها كهدف من القراءة.
text: #000020
text: مع الوقت رح يصير هاد الشي اسهل ورح تقدر تحدد بسهولة اكبر شو ميزات وعيوب النص يلي عم تقرأو وشو يلي ممكن تستفيد منو ككاتب من هالنقاط.
text: #000021
text: رغيد حلاق من قلب صناعة الألعاب - بودكاست هادي الأحمد
text: #000022
text: بهالبودكاست بحكي مع رغيد حلاق، عن صناعة الألعاب ووضع مجتمع اللاعبين بالشرق الأوسط.
text: #000023
text: من شخص يلعب الألعاب لشخص يعمل مع شركات الألعاب
text: #000024
text: مقتطف من الحلقة القادمة
text: #000025
text: العلاقة بين القارئ والكاتب
text: #000026
text: كيف لازم تكون العلاقة بين القارئ والكاتب من خلال النص
text: #000027
text: عبدالهادي العاني من كواليس عالم التلفزيون - بودكاست هادي الأحمد
text: #000028
text: بهالبودكاست بنحكي مع عبدالهادي عن مجال التصوير التلفزيوني، أفضل وأسوأ ما فيه، وكيف الناس بيعيشو على اسنتغرام
text: #000029